Poésies de Marie de France (Roquefort)/Fable LXX
# Poésies de Marie de France (Roquefort)/Fable LXX

### FABLE LXX.

Une Puce, ce dit, munta Sor un Chameul, sel’ chevalcha Deci à une autre cuntrée ; Dunc s’est la Puche purpencée Si a mercié le Camoil, Ki si soef dedens sun poil L’aveit ensenble od li portée Jamès sans li ne fuit alée. Par sun travoil le servireit Mult volentiers s’ele poveit.10 Li Cameus li ad respundu K’unques de li carkiez ne fu ; Ne ne sout qu’ele fut sor lui Ne qu’ele li feist nul anui.

Ainsi vet de la puvre gent Se as Rikes unt aproichement, Forment les cuident currecier Damaige faire et mult charger.

* ↑ La Fontaine, liv. VIII, fab. 15, Le Rat et l’Éléphant. Sanbader, fab. 4. Phædr. apprend. Burm. et Barbou, Pulex et Camelus. Anon. Nil., fab. 40. Clément Marot, Apologue de la Mouche et de l’Éléphant. Le Grand d’Aussy, Fabliaux, in-8ᵒ, tom. IV, p. 184.
* ↑ Les Riches vont après menant.
